open-index/open-wikipedia-markdown huggingface dataset:
Mars Society

Η **Mars Society** είναι μια διεθνής μη κερδοσκοπική οργάνωση προώθησης διαστημικών δραστηριοτήτων, με στόχο την ενθάρρυνση της εξερεύνησης και του αποικισμού του πλανήτη Άρη. Ιδρύθηκε από τον Ρόμπερτ Ζούμπριν (που είναι μέχρι σήμερα ο πρόεδρός της) και άλλους τον Αύγουστο του 1998 και βρήκε υποστήριξη από γνωστούς συγγραφείς επιστημονικής φαντασίας και σκηνοθέτες (όπως τον Κιμ Στάνλεϊ Ρόμπινσον και τον Τζέιμς Κάμερον). Η οργάνωση προσπαθεί να πείσει κοινό και κυβερνήσεις για τα οφέλη που παρουσιάζει η εξερεύνηση του Άρη, ενώ διερευνά και τις πιθανότητες ιδιωτικών αποστολών στον πλανήτη. Η έδρα της οργανώσεως βρίσκεται στο Λέικγουντ του Κολοράντο (ΗΠΑ).

## Παραπομπές


## Δείτε επίσης
* Σημαία του πλανήτη Άρη

## Εξωτερικοί σύνδεσμοι
* Mars Society US website
* Mars Society UK website

Κατηγορία:Μη κυβερνητικές οργανώσεις
Κατηγορία:Εξερεύνηση του Άρη
Θωμαδιανό Ηρακλείου

Το **Θωμαδιανό** (επίσημο: **Θωμαδιανόν**) είναι χωριό της κοινότητας Εμπάρου του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Πεδιάδος ου Νομού Ηρακλείου.  Είναι χτισμένο σε υψόμετρο 390 μέτρα. Στον οικισμό βρίσκεται ο ναός της Αγίας Παρασκευής που είναι και η πολιούχος.  Άλλοι ναοί είναι ο Άγιος Γεώργιος, ο Μιχαήλ Αρχάγγελος και της Ζωοδόχου Πηγής.

## Ιστορικά στοιχεία
Ο μικρός οικισμός είναι κτισμένος δίπλα σε ποταμό και είναι πνιγμένος στα μεγάλα δέντρα, όπως πλατάνια, καρυδιές, λεύκες κ. ά. Από το κέντρο του χωριού περνάει ένα μεγάλο αυλάκι νερού που του προσδίδει μια ιδιαίτερη εικόνα. Το χωριό πήρε την ονομασία του από το όνομα των κατοίκων Θωμαδάκης. Στην περίοδο της Τουρκοκρατίας το Θωμαδιανό ήταν μετόχι της Εμπάρου.

Το Θωμαδιανό είχε 86 κατοίκους το 1920 και 122 το 1991..

## Βιβλιογραφία
*Τουριστικός Οδηγός, Δήμος Βιάννου.

## Παραπομπές


Θωμα
Θωμαδιανο
Worldcon

thumb|right|250px|Οι νικητές του Worldcon 2005, κρατώντας βραβεία Χιούγκο (αγαλματίδια σε σχήμα ρουκέτας) και άλλα βραβεία
Το **Worldcon** (συντομογραφία για το **World Science Fiction Convention**, ελληνικά: **Παγκόσμιο Συνέδριο Επιστημονικής Φαντασίας**) είναι το μακροβιότερο συνέδριο επιστημονικής φαντασίας, καθώς διοργανώθηκε από το 1939 έως το 1941 και μετά τον Β' Παγκόσμιο Πόλεμο κάθε χρονιά από το 1946 και ύστερα.

## Βραβεία

Στο συνέδριο απονέμονται τα βραβεία Χιούγκο, τα αρχαιότερα και πιο σημαντικά βραβεία επιστημονικής φαντασίας. Τα αποτελέσματα βγαίνουν κατόπιν ψηφοφορίας των μελών του συνεδρίου. Οι κατηγορίες περιλαμβάνουν μυθιστορήματα και διηγήματα, εικαστικές τέχνες, δραματική παρουσίαση (κινηματογράφος και τηλεόραση) και άλλες επαγγελματικές ή ιδιωτικές δραστηριότητες σχετικές με το χώρο της επιστημονικής φαντασίας. Συχνά τα Ιαπωνικά βραβεία Seiun παρουσιάζονται στα πλαίσια της τελετής απονομής των Χιούγκο. 

Άλλα σημαντικά βραβεία που απονέμονται στο συνέδριο είναι το *Βραβείο John W. Campbell για τον Καλύτερο Νέο Συγγραφέα* και το *Βραβείο Sidewise*. Κάποια έτη έχουν απονεμηθεί και άλλα βραβεία.

## Εξωτερικοί σύνδεσμοι

* Επίσημη ιστοσελίδα
* Επίσημη ιστοσελίδα της Παγκόσμιας Κοινότητας Επιστημονικής Φαντασίας
* Current WSFS rules, including Constitution

Κατηγορία:Συνέδρια επιστημονικής φαντασίας
Σημαία των Ουώλλις και Φουτούνα

thumb|right|Η επίσημη σημαία στα νησιά Ουώλλις και Φουτούνα είναι η γαλλική.
right|thumb|Σχέδιο ανεπίσημης σημαίας.

Η ανεπίσημη τοπική **σημαία των [[Ουώλλις και Φουτούνα]]** είναι κόκκινη και έχει ένα άσπρο τετράγωνο, το οποίο τέμνεται σε τέσσερα μέρη από ένα κόκκινο σταυρό σε σχήμα «Χ».
 
Εναλλακτικά, χρησιμοποιείται ένας μεγαλύτερος άσπρος σταυρός. Η σημαία της Γαλλίας σκιασμένη με λευκό βρίσκεται στη πάνω αριστερή πλευρά του ιστού. Η επίσημη σημαία είναι η γαλλική και αυτή χρησιμοποιείται σε επίσημες περιστάσεις.

## Εξωτερικοί σύνδεσμοι

* Σημαίες του Κόσμου

Κατηγορία:Ουώλλις και Φουτούνα
Ουωλλις
Ηπειρωτική ασπίδα

Τα κέντρα των Ηπείρων της Γης, γνωστά  ως **ασπίδες** (ή και γεωλογικές ασπίδες), στερεοποιήθηκαν πριν από 2.500 έως 500 εκατομμύρια χρόνια. Μερικές περιέχουν πετρώματα ηλικίας δύο δισεκατομμυρίων ετών και πλέον. Σχηματίστηκαν από μια σειρά παροξυσμικών φαινομένων: κινήσεις πλακών, σεισμούς και ηφαιστειακές εκρήξεις. Από το προκάμβριο, πριν από 570 και πλέον εκατομμύρια χρόνια, οι ασπίδες έχουν γνωρίσει μικρή τεκτονική δραστηριότητα. Σήμερα, αυτές οι επίπεδες χαμηλού υψομέτρου περιοχές, βρίσκονται στα κέντρα των ηπείρων και δομούνται από στερεοποιημένο μάγμα. 

## Λίστα ηπειρωτικών ασπίδων

* Βαλτική 
* Καναδική
* Ανκάρας
* Αιθιοπική 
* Ινδική 
* Αυστραλιανή  
* Αμαζονίου
* Γουϊάνας
* Αραβική
* Ανταρκτική

Κατηγορία:Τεκτονικές πλάκες
Γιάννης Παπαγιάννης

Ο **Γιάννης Παπαγιάννης**, γεννημένος στις 11 Μαΐου 1968 στον Πύργο Ηλείας, είναι Έλληνας πρώην διεθνής καλαθοσφαιριστής. Αγωνιζόταν στη θέση του σέντερ.

## Καριέρα
Ο Παπαγιάννης ξεκίνησε την καριέρα του στη Γυμναστική Ένωση Πύργου (ΓΕΠ). Ο επόμενος σταθμός στην καριέρα του ήταν η Πάτρα κι ο Απόλλων Πάτρας.

Ήταν αθλητής του Απόλλωνα έως το 1993 όταν ο Παναθηναϊκός τον απέκτησε με εισήγηση του προπονητή Ζέλικο Παβλίσεβιτς που τον προτίμησε αντί του Παναγιώτη Φασούλα. Η μεταγραφή του που είχε σαν αποτέλεσμα να αποκτήσει ο Ολυμπιακός το Φασούλα και να ενισχυθεί, αποτέλεσε έκπληξη αλλά και σημείο τριβής μεταξύ των φιλάθλων της ομάδας και του Παβλίσεβιτς. Με τον Παναθηναϊκό αγωνίστηκε για μια διετία και κατέκτησε 2 φορές την τρίτη θέση στην Ευρώπη στα φάιναλ φορ του Τελ Αβίβ και της Σαραγόσα.

Το καλοκαίρι του 1995 μεταγράφηκε στην ΑΕΚ. Ο Γιάννης Παπαγιάννης ήταν ένας από τους πιο ικανούς καλαθοσφαιριστές στα κοψίματα και είναι έβδομος στην ιστορία του ελληνικού μπάσκετ με 192.
## Εθνική Ελλάδας
Έχει αγωνιστεί 26 φορές με την εθνική Ελλάδος και σκόραρε 92 πόντους (3,5 μ.ο.). Συμμετείχε στο Ευρωπαϊκό Πρωτάθλημα του 1993.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Ευρωμπάσκετ 1993
Κατηγορία:Σέντερ
Αργύρης Παπαπέτρου

Ο **Αργύρης Παπαπέτρου**, γεννημένος στις 21 Φεβρουαρίου 1965 στο Αιγίνιο, είναι Έλληνας πρώην διεθνής καλαθοσφαιριστής. Διαθέτοντας ύψος 2,06 μ. αγωνιζόταν στις θέσεις πάουερ φόργουορντ και σέντερ. Υιοί του είναι ο διεθνής καλαθοσφαιριστής του Παναθηναϊκού Ιωάννης Παπαπέτρου και ο επίσης καλαθοσφαιριστής Γιώργος Παπαπέτρου.

## Καριέρα
Ξεκίνησε να αγωνίζεται στον Πιερικό. Αποκτήθηκε από τον Παναθηναϊκό το 1984 και στο τέλος της σεζόν 1984-1985 ήταν φιναλίστ Κυπέλλου Ελλάδας. Το 1986 κατέκτησε το Κύπελλο Ελλάδας και στον τελικό ήταν ο δεύτερος σκόρερ του ΠΑΟ με 16 πόντους στη νίκη απέναντι στον Ολυμπιακό 88-78. Το 1993 ήταν και πάλι κυπελλούχος με τον Παναθηναϊκό αγωνιζόμενος με συμπαίκτη το Νίκο Γκάλη. Την επόμενη χρονιά παραχωρήθηκε στον Απόλλων Πατρών ως αντάλλαγμα για το Γιάννη Παπαγιάννη και υπήρξε ένας από τους βασικούς αθλητές του Απόλλωνα για τα επόμενα χρόνια. Τελευταία του ομάδα ήταν ο Ο.Α.Α Ηράκλειο, όπου και σταμάτησε την καριέρα του το 1997.

Ο Αργύρης Παπαπέτρου είχε 245 συμμετοχές στο ελληνικό πρωτάθλημα, τις 169 με τον Παναθηναϊκό.

Χρόνια μετά την αποχώρηση του ανέλαβε προπονητής της γυναικείας ομάδας μπάσκετ του Παναθηναϊκού για μία σεζόν το 2005-06.

Στις 14 Ιουνίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπλήρωσε το 2019, 100 χρόνια μπασκετικής ιστορίας.

## Εθνική Ελλάδος
Υπήρξε διεθνής 31 φορές και σκόραρε 77 πόντους (2,48 μ.ο). Συμμετείχε με την Εθνική στο Προολυμπιακό Τουρνουά του 1984, στο Βαλκανικό Κύπελλο του 1985 και 1990 και στο Μουντομπάσκετ του 1994 όπου κατέκτησε την 4η θέση στον κόσμο. Συμμετείχε και σε ένα Τουρνουά Ακρόπολις το 1994. Πριν την ανδρών έπαιξε σε 29 ματς (251 πόντοι) με την Εφήβων και την Ελπίδων (3 ματς με 21 πόντους) και τη Β' ανδρών (4 ματς με 17 πόντους).

## Τίτλοι

### Συλλογικοί

* 2x Κύπελλο Ελλάδας: (1986, 1993)

#### Ατομικοί

* 2x Ελληνικό All-Star Game: (1991, 1994)

## Εξωτερικοί σύνδεσμοι

* 

## Παραπομπές


Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ηρακλείου
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Πρωτέα Βούλας
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Πάουερ φόργουορντ
Κατηγορία:Σέντερ
Τηλεφωνία

Στις τηλεπικοινωνίες, η **τηλεφωνία** καλύπτει τη γενική χρήση τεχνικού εξοπλισμού για την μετάδοση φωνής, συγκεκριμένα με τη σύνδεση οποιωνδήποτε συσκευών τηλεφώνων μεταξύ τους ή με κάποιο κεντρικό σύστημα.

Ο όρος προέρχεται από τον συνδυασμό των ελληνικών λέξεων: *τηλε-* που σημαίνει *μακρυά* και *φωνή*.

## Η εξέλιξη της τηλεφωνίας
Τα τηλέφωνα αρχικά συνδέονταν μεταξύ τους και ανά ζεύγη.
Ο κάθε χρήστης (αργότερα συνδρομητής) είχε έναν πίνακα με θέσεις σύνδεσης του καλωδίου του, μία για κάθε συνδρομητή που επιθυμούσε να μιλήσει.

Η εξέλιξη επήλθε με την συνεχή αύξηση των συνδρομητών και των τηλεφώνων και την εφεύρεση της τηλεφωνικής ανταλλαγής, που επέτρεπε τη σύνδεση με την κάθε τηλεφωνική συσκευή της τοπικής περιοχής. Έτσι, διαμορφώθηκε ο τοπικός βρόχος και το τηλεφώνημα. Τελικά, οι τοπικοί βρόχοι συνδέθηκαν αναμεταξύ τους, παρέχοντας τη δυνατότητα σύνδεσης και με συνδρομητές, όχι μόνον κοντινής, αλλά και μακρινής απόστασης.

Τώρα, τα τηλεφωνικά δίκτυα αποτελούνται από χιλιόμετρα οπτικών ινών και επίγειων και δορυφορικών σταθμών μετάδοσης και λήψης. 
Με αυτό τον τρόπο η μετάδοση της φωνής γίνεται διαμέσου δικτύων υπολογιστών και χαρακτηρίζεται σαν «VoIP = Voice over Internet Protocol» δηλαδή «ΦεΔΠ = Φωνή επί διαδικτυακού πρωτοκόλλου».

Άλλος τρόπος τηλεφωνίας είναι τα ασύρματα τηλεφωνικά δίκτυα όπως το δίκτυο «κινητής τηλεφωνίας». Τα δίκτυα αυτά είναι όμως επικίνδυνα για την υγεία μας και πρέπει να αποφεύγονται.

## Εξωτερικοί σύνδεσμοι
* 
*
Γιάννης Μυλωνάς

Ο **Γιάννης Μυλωνάς** (γενν. 27 Ιουλίου 1969) είναι Έλληνας πρώην καλαθοσφαιριστής. Έχει ύψος 2,02 μέτρα και αγωνιζόταν στη θέση σμολ φόργουορντ.

## Καριέρα
Γεννήθηκε στα Τρίκαλα και ξεκίνησε την καριέρα του από το Δαναό. Το 1989 αποκτήθηκε αποκτήθηκε από το Γ.Σ. Περιστερίου που βρισκόταν στην πρώτη χρονιά στην Α1. Με την ομάδα του Περιστερίου αγωνίστηκε 8 χρόνια και ήταν από τους βασικούς συντελεστές της καταξίωσης της ομάδας. Συμμετείχε 5 χρονιές στη διοργάνωση του Κυπέλλου Κόρατς (1992, 1993, 1994, 1995, 1997) με το Περιστέρι. Το 1997 αποχώρησε από το Περιστέρι και συνέχισε την καριέρα του στον Απόλλωνα Πάτρας και στη συνέχεια στη Δάφνη.

Το 2004 προκάλεσε σάλο με τις δηλώσεις του για το ντόπιγκ όταν παραδέχθηκε σε συνέντευξή του ότι στο παρελθόν εξεταζόταν δείγμα του ιδίου αντί για το συμπαίκτη του, Τόνι Ντόουσον.

## Εθνική Ελλάδος
Έχει 42 συμμετοχές με την Εθνική Ελλάδος και 148 πόντους (3,5 μ.ο.). Συμμετείχε στο Ευρωμπάσκετ 1991 κατακτώντας την 5η θέση και στο Μουντομπάσκετ του 1994 κατακτώντας την 4η θέση στον κόσμο.

## Παραπομπές
 

## Εξωτερικοί σύνδεσμοι
* 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Φάρου Κερατσινίου
Κατηγορία:Καλαθοσφαιριστές Ευρωμπάσκετ 1991
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Σμολ φόργουορντ
Εθνόσημο των Ουώλλις και Φουτούνα

To **[[εθνόσημο]] των [[Ουώλλις και Φουτούνα]]**  αποτελείται από στοιχεία που εμπεριέχονται στην ανεπίσημη τοπική σημαία των Ουώλλις και Φουτούνα.

Υπάρχει ένας θυρεός με ένα κόκκινο φόντο και έχει ένα άσπρο τετράγωνο, το οποίο τέμνεται σε τέσσερα μέρη από ένα κόκκινο σταυρό σε σχήμα «Χ». Η σημαία της Γαλλίας σκιασμένη  με λευκό βρίσκεται στη πάνω αριστερή πλευρά του ιστού. 

Ουώλλις
Κατηγορία:Ουώλλις και Φουτούνα
Μπερναρντίνο Ραματσίνι

Ο **Μπερναρντίνο Ραματσίνι** (, 3 Νοεμβρίου 1633 - 5 Νοεμβρίου 1714)  ήταν Ιταλός γιατρός, που θεωρείται ο ιδρυτής της ιατρικής των επαγγελμάτων. Ήταν επίσης ο πρώτος που υποστήριξε σθεναρά τη χρήση κιγχόνης για τη θεραπεία της ελονοσίας.

## Βιογραφία

Γεννήθηκε στο Κάπρι στις 3 Νοεμβρίου του 1633 και ήταν ο πρώτος που κατέγραψε τη σχέση ανάμεσα στις ασθένειες και την εργασία των ασθενών. Ασχολήθηκε με θέματα εξαερισμού και εισηγήθηκε τη χρήση μάσκας στους εργάτες. Έγραψε το πρώτο συστηματικό έργο για το θέμα, τη διατριβή *De Morbis Artificum Diatriba* (1700). Δίδαξε στο Πανεπιστήμιο της Πάδουας μέχρι το θάνατό του (στις  5 Νοεμβρίου του 1714).

## Παραπομπές


## Βιβλιογραφία
**Εγκυκλοπαίδεια Επιστήμη και Ζωή*.
*Franco G, Franco F. Bernardino Ramazzini: The Father of Occupational Medicine. Am J Publ Health 2001;91:1380-1382
*Franco G. Ramazzini and workers’ health. Lancet 1999;354:858-61 
*Franco G. Prevention is far better than cure - Revisiting the past to strengthen the present: the lesson of Bernardino Ramazzini (1633-1714) in public health. YCP Publisher (2020) (https://www.researchgate.net/publication/340583366_Prevention_is_far_better_than_cure_-_Revisiting_the_past_to_strengthen_the_present_the_lesson_of_Bernardino_Ramazzini_1633-1714_in_public_health_Contents_-_Preface_-_Overview)

## Εξωτερικοί σύνδεσμοι
* 
* Κολέγιο Ραματσίνι

Κατηγορία:Ιταλοί ιατροί
Τηλεγραφία

Η **τηλεγραφία**, από τις ελληνικές λέξεις *τηλε*- (μακριά) και *γραφή*, είναι η μεγάλης απόστασης μετάδοση γραπτών μηνυμάτων χωρίς φυσική μεταφορά των επιστολών, αρχικά με την αλλαγή αντικειμένων που μπορούσαν να γίνουν ορατά από απόσταση (οπτική τηλεγραφία). Η ραδιοτηλεγραφία ή ασύρματη τηλεγραφία μεταδίδει μηνύματα με τη χρήση ραδιοκυμάτων. Η τηλεγραφία περιέχει και σύγχρονες μορφές μετάδοσης δεδομένων όπως τηλεομοιοτυπία (φαξ), ηλεκτρονικό ταχυδρομείο και δίκτυα υπολογιστών εν γένει. [thumb|600px|center|Το διάσημο βιβλικό τηλεγράφημα που έστειλε το [1844 ο Σάμουελ Μορς προς τον βοηθό του Άλφρεντ Βέιλ (Alfred Vail), από την Ουάσιγκτον στη Βαλτιμόρη: «Ό,τι ο Θεός επεργάσθη» («What hath God wrought»).]]

[thumb|right|250px|Σηματοφόρος του Claude Chappe στη [Γερμανία]]
Μηνύματα τηλεγραφίας τα οποία αποστέλλονται από χειριστές τηλέγραφων με χρήση σημάτων Μορς λέγονται τηλεγραφήματα. Αργότερα τα τηλεγραφήματα που μεταδόθηκαν με δίκτυο τηλέτυπων (τέλεξ), ένα διακοπτικό δίκτυο τηλεκτυπωτών, παρόμοιο με το τηλεφωνικό, ονομάζονταν τηλετυπίες. Πριν τη διάδοση και πτώση του κόστους των υπεραστικών και διεθνών τηλεφωνημάτων τα τηλεγραφήματα ήταν ιδιαίτερα δημοφιλή. Τα τηλεγραφήματα χρησιμοποιούνταν συχνά για την επιβεβαίωση εμπορικών συμφωνιών και, αντίθετα με το ηλεκτρονικό ταχυδρομείο, θεωρούνταν συχνά δεσμευτικά νομικά έγγραφα για την ολοκλήρωση εμπορικών συναλλαγών.

## Οπτικοί τηλέγραφοι
Οι πρώτοι τηλέγραφοι χρησιμοποιούσαν οπτικά σήματα, συμπεριλαμβανομένης και της χρήσης αναγνωριστικών σημάτων καπνού, τα οποία υπήρξαν από τους αρχαίους χρόνους.

Ένα δίκτυο σηματοφόρων που εφευρέθηκε από τον Κλωντ Σαπ λειτούργησε στη Γαλλία από το 1792 μέχρι το 1846. Σηματοφόροι χρησιμοποιήθηκαν για τελευταία φορά στη Σουηδία το 1880.

## Ηλεκτρικοί τηλέγραφοι

Διάφορες προσπάθειες χρησιμοποίησης της ηλεκτρικής ενέργειας έγιναν. Το 1775 ο Francisco de Salva κατασκεύασε έναν ηλεκτροστατικό τηλέγραφο. Το 1809 ο Σάμουελ Τόμας Ζέμερινγκ κατασκεύασε έναν ηλεκτροχημικό τηλέγραφο. Το 1832 ο βαρώνος Πάβελ Σίλινγκ (Baron Schilling) κατασκεύασε έναν ηλεκτρομαγνητικό τηλέγραφο. Η πρώτη ηλεκτρική τηλεγραφική μηχανή εφευρέθηκε από τον Σάμιουελ Μορς το 1838.

## Δείτε επίσης
* Τηλέγραφος
* Υδραυλικός τηλέγραφος

## Εξωτερικοί σύνδεσμοι
* 
* 

Κατηγορία:Ιστορία των τηλεπικοινωνιών
Ιππόλοχος

Με το όνομα **Ιππόλοχος** αναφέρονται στην ελληνική μυθολογία δύο διαφορετικά πρόσωπα, τα εξής:

# Ο Ιππολόχος της Λυκίας γιος του Βελλεροφόντη και της Φιλονόης ή Αντικλείας, αδελφός του Ισάνδρου και της Λαοδάμειας. Ο Ιππόλοχος είχε ένα γιο, τον Γλαύκο, ο οποίος πολέμησε μπροστά στα τείχη της Τροίας επικεφαλής των Λυκίων.
# Τρώας, γιος του Αντήνορα, αδελφός του Τρώα Γλαύκου και του Ακάμαντα. Μετά την άλωση της Τροίας ο Ιππόλοχος εγκαταστάθηκε μαζί με τα αδέλφια του στην Κυρήνη.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιππολοχο
Κατηγορία:Τρώες
Τζαννής Σταυρακόπουλος

Ο **Τζαννής Σταυρακόπουλος** είναι πρώην καλαθοσφαιριστής γεννημένος στις 30 Οκτωβρίου 1971. Με ύψος 2,02 αγωνιζόταν στη θέση του σμολ φόργουορντ. 

## Καριέρα
Έγινε γνωστός από τον Α.Ο. Αμπελοκήπων στον οποίο αγωνιζόταν από 16 ετών. Με προπονητή το Γιώργο Καλαφατάκη και συμπαίκτες το Γιώργο Φλώρο και τον Παναγιώτη Παναγιωταράκο ανέβασαν την ομάδα από τις τοπικές κατηγορίες της ΕΣΚΑ στην ανταγωνιστικότατη Α1 της δεκαετίας του 90'. Ο Τζαννής Σταυρακόπουλος διακρινόταν για τις επιθετικές του ικανότητες και ήταν πλέον ένας από τους πιο δεινούς σκόρερ του πρωταθλήματος. Η τριάδα Σταυρακόπουλος, Φλώρος, Παναγιωταράκος με τους Αμερικάνους Φάντεμπεργκ και Αμάγια συνέθεσαν μια επιθετική ομάδα που προσέφερε θέαμα και χειροκροτήθηκε από τους φιλάθλους.

Το 1995 ο Μπόζινταρ Μάλκοβιτς εισηγήθηκε την αποκτήσή του από τον Παναθηναϊκό και έτσι ο Τζαννής Σταυρακόπουλος κατέκτησε την Ευρωλίγκα το 1996 και στέφθηκε πρωταθλητής Ευρώπης στο φάιναλ φορ του Παρισίου.

Την επόμενη χρονιά αποδεσμεύτηκε από τον ΠΑΟ και αποκτήθηκε από τον Άρη με τον οποίο κατέκτησε το Κύπελλο Κόρατς μέσα στην Τουρκία απέναντι στην Τόφας Μπούρσα.

Τη σεζόν 1997-1998 αγωνίστηκε στη Γαλλία με τη Λε Μαν και μια χρονιά μετά στον Πανιώνιο. Άλλες δυο σεζόν αγωνίστηκε στη Δάφνη και μια στον Ιωνικό Νέας Φιλαδέλφειας. Το 2003 επέστρεψε στον Πανιώνιο. Το 2004 αποκτήθηκε από το Περιστέρι στην Α2 κατηγορία. Στη συνέχεια αγωνίστηκε στην Α΄ΕΣΚΑΝΑ με τον Αίολο και τον Αετό Καλλιθέας.

## Εθνική Ελλάδος
Αγωνίστηκε στην εθνική Ελλάδος 15 φορές σημειώνοντας 68 πόντους (4,5 μ.ο.). Συμμετείχε στο Ευρωμπάσκετ 1995. 

## Παραπομπές


## Εξωτερικοί σύνδεσμοι
* 
* Συνέντευξη του του Τζαννή Σταυρακόπουλου
* «A (re)view to a kill(er)!», συνέντευξη στον ιστότοπο CobraSports.gr.



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Αμπελοκήπων
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Ευρωμπάσκετ 1995
Κατηγορία:Σμολ φόργουορντ
Δυναστεία των Αγιαδών

**Αγιάδες** ή **Αγίδες** ονομαζόταν τα μέλη της μίας εκ των δύο βασιλικών γενεών που συμβασίλευαν στην αρχαία Σπάρτη. Η άλλη γενεά ήταν αυτή των Ευρυποντιδών.

## Καταγωγή
Η ιστορία της δυναστείας ξεκινά με την κάθοδο των Δωριέων στην Πελοπόννησο και την κατάληψη της Λακωνίας από τον Αριστόδημο τον Ηρακλείδη. Αυτός απέκτησε δύο διδύμους γιους, τον Ευρυσθένη και τον Προκλή, οι οποίοι μετά την ενηλικίωση τους συμβασίλεψαν, όπως όριζε ο χρησμός του μαντείου των Δελφών. Οι δύο βασιλείς ήταν ισότιμοι, αλλά υπήρχε μια θεωρητική πρωτοκαθεδρία του Ευρυσθένη (και της γενιάς του), μιας και ήταν ο μεγαλύτερος από τα δίδυμα .

Ο Ευρυσθένης είναι μεν ο ιδρυτής της δυναστείας· γι' αυτό τον λόγο τα μέλη της ονομάζονται και *Ευρυσθενίδες*, αλλά το όνομα της γενεάς προέρχεται από τον γιο του τον Άγι (ή Άγιδα).

## Γενεαλογία Αγιαδών

## Δείτε επίσης
*Κατάλογος βασιλέων της αρχαίας Σπάρτης

## Παραπομπές


Κατηγορία:Αρχαία Σπάρτη
Αγιάδες
Αμύκλας

Ο **Αμύκλας** ήταν ο πέμπτος μυθικός βασιλιάς της Λακεδαίμονος ή Λακεδαίμονας.
## Ο μύθος
Διαδέχτηκε τον πατέρα του Λακεδαίμονα όταν εκείνος πέθανε. Έχτισε τις Αμύκλες και τις ανακήρυξε πρωτεύουσα του κράτους του. Νυμφεύτηκε τη Διομήδη και απέκτησε μαζί της τρεις γιους, τον Υάκινθο, τον Άργαλο, και τον Κυνόρτα. Τον διαδέχτηκε ο Άργαλος και αυτόν ο Κυνόρτας. 

## Παραπομπές


Κατηγορία:Μυθικοί βασιλείς της Σπάρτης
Ύφαλος Κολβοκορέσσες

Ο **Ύφαλος Κολβοκορέσσες** είναι μια εντελώς βυθισμένη δομή ατόλλης στο βορειοανατολικό τμήμα του Αρχιπελάγους Τσάγκος, 15 χλμ. ανατολικά του Σπήκερς Μπάγκος και 28 χλμ. βορειοανατολικά του Υφάλου Μπλενχάιμ. Πήρε το όνομα του από τον Δρ. Άλντεν Πάρτριτζ Κολβοκορέσσες που το 1973 - 1979, μαζί με τον Τζων Παρρ Σνάυντερ και τον Τζων Λ. Τζάνκινς ανέπτυξε τη Μερκατορική προβολή του υφάλου βασιζόμενος σε φωτογραφίες από το διάστημα. Το μικρότερο χαρτογραφημένο βάθος είναι 9 μέτρα πάνω στον ύφαλο. Κύματα πάνω στον ύφαλο είναι ορατά μόνο όταν η θάλασσα είναι τρικυμιώδης. Ο ύφαλος έχει μήκος 8 χλμ. από βορρά προς νότο, πλάτος 1 έως 2 χλμ. και συνολική έκταση περίπου 10 χλμ². 

Ο Ύφαλος Κολβοκορέσσες είναι μοναδικός από την άποψη ότι ανακαλύφθηκε από φωτογραφίες που τράβηξε ο δορυφόρος Landsat της Εθνικής Διαχείρισης Αεροναυτικής και Διαστήματος (NASA). Ο Landsat φωτογραφίζει τη γη σε αρκετές φασματικές ζώνες διαφορετικών μηκών κύματος. Κάθε ζώνη παρέχει μια ασπρόμαυρη φωτογραφία που παίρνεται μέσω ενός φασματικού φίλτρου. Έχει δύο μη θερμικούς υπέρυθρους δεσμούς για να ανιχνεύει τη φυτική ευρωστία. Αυτά τα μήκη κύματος έχουν πολύ περιορισμένη ικανότητα διείσδυσης στο νερό. Ο Landsat έχει επίσης δύο φασματικές ζώνες απεικόνισης στο ορατό μέρος του φάσματος: κόκκινο και πράσινο. Η πράσινη ζώνη έχει αποδειχθεί ότι "βλέπει" μέσω των καθαρών ωκεάνιων νερών σε βάθη περίπου 30 - 40 μέτρα.       

Το 1975, το Υδρογραφικό Κέντρο της Υπηρεσίας Χαρτογράφησης του Υπουργείου Αμύνης, που μετέπειτα ενσωματώθηκε στην Εθνική Υπηρεσία Πληροφοριών Γαιοδιαστήματος (NGA), ζήτησε από τη NASA να συλλέξει φωτογραφίες από τον Landsat του αρχιπελάγους Τσάγκος. Οι φωτογραφίες αποκάλυψαν τον προηγουμένως αχαρτογράφητο Ύφαλο Κολβοκορέσσες καθώς και λάθη στη θέση πολλών άλλων υφάλων στο αρχιπέλαγος. Κάποιοι ήταν εκτός θέσης (στους χάρτες) έως και 18 χλμ. Το καλοκαίρι του 1976 εκτυπώθηκε ένας καινούριος χάρτης του αρχιπελάγους Τσάγκος που έδειχνε τις διορθωμένες θέσεις για τα μπάγκος και τις ξέρες καθώς και τον Ύφαλο Κολβοκορέσσες. Αυτός ήταν ο πρώτος γνωστός ναυτικός χάρτης που διορθώθηκε ολότελα χρησιμοποιώντας τις φωτογραφίες του Landsat.

Κατηγορία:Τσάγκος Αρχιπέλαγος
Υφαλος Κολβοκορεσσες
Κατηγορία:Ύφαλοι
Αμύκλας (αποσαφήνιση)

Στην Ελληνική Μυθολογία φέρονται τρία πρόσωπα με το όνομα **Αμύκλας**, οι:

* Αμύκλας Βασιλιάς της Λακεδαίμονος
* Αμύκλας (Νιόβης) και
* Αμύκλας (έτερος)

Κατηγορία:Αποσαφηνίσεις ονομάτων
Σήμα κινδύνου

Το ***Σήμα κινδύνου*** (The Ring) είναι ο τίτλος κινηματογραφικής ταινίας τρόμου, που κυκλοφόρησε το 2002 σε σκηνοθεσία του Γκορ Βερμπίνσκι και σενάριο των Kôji Suzuki και Έρεν Κρούγκερ. Η ταινία είναι ένα αμερικανικό ριμέικ του ιαπωνικού θρίλερ Ring του 1998. Πραγματεύεται την προσπάθεια μιας νεαρής δημοσιογράφου (Ναόμι Γουάτς) να εξιχνιάσει το μυστήριο που περιβάλλει μια ταινία, η οποία προκαλεί το θάνατο, εντός επτά ημερών, σε όποιον την παρακολουθήσει. Το 2005 ακολούθησε μια συνέχεια της ταινίας με το όνομα Σήμα Κινδύνου 2.

## Ηθοποιοί και Χαρακτήρες
* Ναόμι Γουότς ως Ραχήλ Κέλλερ
* Martin Henderson ως Noah Clay
* David Dorfman ως Aidan Keller
* Μπράιαν Κοξ ως ο Richard Morgan

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2002
Κατηγορία:Ταινίες παραγωγής DreamWorks
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Χανς Ζίμμερ
Κατηγορία:Αμερικανικές ταινίες μυστηρίου
Κατηγορία:Ταινίες παραγωγής Paramount Pictures
Κατηγορία:Αμερικανικές ταινίες ψυχολογικού τρόμου
Κατηγορία:Αμερικανικές υπερφυσικές ταινίες τρόμου
Κατηγορία:Αμερικανικές υπερφυσικές θρίλερ ταινίες
Κατηγορία:Αμερικανικές θρίλερ ταινίες τρόμου
Κατηγορία:Ταινίες γυρισμένες στο Όρεγκον
Κατηγορία:Ταινίες γυρισμένες στην Ουάσινγκτον (πολιτεία)
Κατηγορία:Ταινίες γυρισμένες στην Καλιφόρνια
Κατηγορία:Ταινίες σχετικά με την οικογένεια
Περιμένοντας τον Γκοντό

***Περιμένοντας τον Γκοντό*** () είναι ο τίτλος θεατρικού έργου (1948) του Σάμιουελ Μπέκετ, στο οποίο οι χαρακτήρες περιμένουν έναν άνθρωπο που δεν έρχεται ποτέ. Η απουσία αυτή του Γκοντό έχει αποτελέσει το θέμα για πάμπολλες ερμηνείες του έργου από την πρώτη του θεατρική παρουσίαση. Στην αγγλική του μετάφραση από τον ίδιο τον Μπέκετ, το έργο έχει υπότιτλο «*τραγικωμωδία σε δυο πράξεις*». Το έργο αποτελεί έκφραση του θεάτρου του παραλόγου.

## Υπόθεση του έργου

Δυο άνδρες, ο Βλαντιμίρ κι ο Εστραγκόν, συναντιούνται κοντά σε ένα δένδρο. Συζητάνε για διάφορα θέματα και ανακαλύπτουν ότι περιμένουν έναν άνδρα, που ονομάζεται Γκοντό. Όσο περιμένουν, εμφανίζονται άλλοι δυο, ο Πότζο και ο Λάκι: ο πρώτος πηγαίνει στην αγορά για να πουλήσει τον δεύτερο, που είναι δούλος του. Ο Πότζο συζητάει με τον Βλαντιμίρ και τον Εστραγκόν όσο ο Λάκι τους διασκεδάζει και στη συνέχεια φεύγουν. Στη συνέχεια, εμφανίζεται ένα αγόρι που λέει στον Βλαντιμίρ ότι είναι αγγελιαφόρος του Γκοντό: «Ο Γκοντό δε θα 'ρθει σήμερα, αλλά σίγουρα θα έρθει αύριο.» Αφού φύγει το αγόρι, οι δυο άνδρες αποφασίζουν να φύγουν, αλλά δεν μετακινούνται καθώς πέφτει η αυλαία. 

Το επόμενο βράδυ, ο Βλαντιμίρ κι ο Εστραγκόν συναντιούνται ξανά κοντά στο δέντρο περιμένοντας τον Γκοντό. Εμφανίζονται ξανά ο Λάκι και ο Πότζο, μόνο που αυτή τη φορά ο πρώτος είναι μουγγός κι ο δεύτερος τυφλός. Ο Πότζο δε θυμάται τη συζήτηση με τους δυο άνδρες το προηγούμενο βράδυ, φεύγει μαζί με τον Λάκι και οι δυο άνδρες συνεχίζουν να περιμένουν. Το αγόρι ξανάρχεται για να πει ότι ο Γκοντό δε θα 'ρθει, αλλά επιμένει ότι δε μίλησε χτες με τον Βλαντιμίρ. Οι δυο άνδρες αποφασίζουν να αυτοκτονήσουν, προσπαθώντας να κρεμαστούν από το δέντρο, αλλά αποτυγχάνουν, γιατί σαν σχοινί έχουν μόνο τη ζώνη του ενός. Αποφασίζουν να φύγουν, αλλά η αυλαία πέφτει και κανείς από τους δυο δεν έχει φύγει από τη θέση του.

## Η ταυτότητα του Γκοντό
Είναι ίσως το πιο γνωστό έργο του Ιρλανδού δραματουργού, το οποίο έχει δεχθεί πολλές ερμηνείες και συζητήσεις για την ταυτότητα του Γκοντό. Μια ερμηνεία είναι ότι πρόκειται για την αγγλική λέξη God (Θεός) και τη συχνή γαλλική κατάληξη -ot, κάτι που θα έδινε μια μεταφυσική διάσταση στο έργο. Οι δυο χαρακτήρες περιμένουν την άφιξη μιας υπερβατικής φιγούρας που θα τους σώσει, αλλά δεν έρχεται ποτέ. Ο ίδιος ο Μπέκετ πάντα αρνιόταν αυτή την ερμηνεία, ενώ σε επιστολή του το 1952 ανέφερε ότι ούτε ο ίδιος είχε σκεφτεί ή γνώριζε «ποιος είναι ο Γκοντό» και ότι, αν γνώριζε, θα το είχε αναφέρει στο έργο. 

## Ελληνικές Θεατρικές Παραστάσεις

* Κατάλογος ελληνικών θεατρικών αναπαραστάσεων του έργου "Περιμένοντας τον Γκοντό"
* Έλληνες και Ελληνίδες ηθοποιοί που έχουν ερμηνεύσει τον ρόλο του "Βλαντιμίρ"
* Έλληνες και Ελληνίδες ηθοποιοί που έχουν ερμηνεύσει τον ρόλο του "Εστραγκόν"

## Παραπομπές

## Εξωτερικοί σύνδεσμοι

* Θεατρικό κείμενο (Σκηνή Α) 
* Θεατρικό κείμενο (Σκηνή Β) 

Κατηγορία:Θεατρικά έργα του Σάμιουελ Μπέκετ
Κατηγορία:Θέατρο του Παραλόγου
Μάρτιν Σκορσέζε

Ο **Μάρτιν Μαρκαντόνιο Λουτσιάνο Σκορσέζε** (), (17 Νοεμβρίου 1942) είναι Αμερικανός βραβευμένος με Όσκαρ σκηνοθέτης, σεναριογράφος και παραγωγός. Είναι επίσης ο ιδρυτής του World Cinema Foundation και βραβευμένος με το AFI Life Achievement Award για τη συμβολή του στον κινηματογράφο. Έχει βραβευτεί με Χρυσή Σφαίρα, BAFTA, Βραβείο Independent Spirit και βραβείο της Ένωσης Αμερικανών Σκηνοθετών. Είναι πρόεδρος του Film Foundation, ενός μη κερδοσκοπικού οργανισμού αφιερωμένου στην αναπαλαίωση ταινιών και στην αποτροπή της καταστροφής των πρωτότυπων φιλμ. Ο Σκορσέζε έχει δουλέψει και στην τηλεόραση, έχοντας εμπλακεί στις παραγωγές των Boardwalk Empire και Vinyl. 

Το έργο του Σκορσέζε αφορά θέματα όπως η ιταλο-αμερικανική ταυτότητα, καθολικά πρότυπα όπως ενοχή και σωτηρία, η παλικαριά, αλλά και η (ενδημική στην αμερικανική κοινωνία) βία. Ο Σκορσέζε θεωρείται ευρέως ένας από τους πιο σημαντικούς σκηνοθέτες της γενιάς του, με μεγάλη επιρροή στην πορεία του αμερικανικού κινηματογράφου. Είναι κάτοχος μάστερ στην σκηνοθεσία κινηματογράφου από τη σχολή τεχνών Tisch του Πανεπιστημίου της Νέας Υόρκης.

## Φιλμογραφία (ως σκηνοθέτης)

## Επιλεγμένη φιλμογραφία (ως ηθοποιός)
* 1973: *[[Κακόφημοι δρόμοι]]* (Mean Streets) (μικρός ρόλος) ως *Τζίμι Σορτς*
* 1976: *[[Ο Ταξιτζής|Ο ταξιτζής]]* (Taxi Driver) (μικρός ρόλος) ως ε*πιβάτης στο ταξί του Τράβις*
* 1978: *[[Ραντεβού με τ' αστέρια της ποπ]]* (ως ο εαυτός του)
* 1983: *[[Ο βασιλιάς της κωμωδίας]]* (The King Of Comedy) (μικρός ρόλος) ως *τηλεοπτικός σκηνοθέτης*
* 1986: *[[Μεσάνυχτα και κάτι]]* (Round Midnight) ως *Γκούντλεϊ*
* 1990: *[[Όνειρα (ταινία)|Όνειρα]]* (Dreams) ως *[[Βίνσεντ βαν Γκογκ]]*
* 1994: *[[Quiz Show]]*  ως *Μάρτιν Ρίτενχομ*
* 1999: *[[Η μούσα]]* (The Muse) (ως ο εαυτός του)
* 1999: *[[Σταυροδρόμια της ψυχής]]* (Bringing Out the Dead) ως *αποστολέας*
* 2004: ''Ο'' ''Καρχαριομάχος'' (Shark Tale) (φωνή) *Σάικς*

## Παραπομπές


## Εξωτερικοί σύνδεσμοι

* Ο Μάρτιν Σκορσέζε στο cine.gr
* Μάρτιν Σκορσέζε - Η δικαίωση cinemad.gr
* ELIA KAZAN - MARTIN SCORSESE in.gr
* Martin Scorsese - Γιατί ο Δεσμώτης του Ιλίγγου είναι μια μεγάλη ταινία; cinephilia.gr

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες κινηματογράφου
Άργαλος

Ο **Άργαλος** ήταν ο έκτος στη σειρά μυθικός βασιλιάς της Λακεδαιμονίας.
## Ο μύθος
Ήταν ο μεγαλύτερος γιος του Αμύκλα, τον οποίο και διαδέχτηκε, και της Διομήδης. Είχε δύο αδελφούς, τον Υάκινθο και τον Κυνόρτα, ο οποίος ήταν και διάδοχος του.

## Παραπομπές


Κατηγορία:Μυθικοί βασιλείς της Σπάρτης
Ακρωτήριο Άγιος Φωκάς (Σύρου)

Το **Ακρωτήριο Άγιος Φωκάς Σύρου** είναι το βορειότερο ακρωτήριο της Σύρου και ένα από τα σημαντικότερα των Κυκλάδων. 
Στη παράλλαξή τους τα πλοία που κατευθύνονται από Πειραιά προς Σύρο ή αντίστροφα αλλάζουν πορεία σχεδόν 90° (μοίρες).

Στη πάροδο του χρόνου έχει αλλάξει πολλές ονομασίες με διαδοχική σειρά: "Πετρίτης", "Τρίμεσο", "Γράμματα", και τελευταία "Στριμεσός". 
Στο Ακρωτήριο αυτό συνέβησαν πολλά ναυάγια σημαντικότερο των οποίων ήταν η βύθιση του ελληνικού ατμόπλοιου, επιβατηγού πλοίου "ΒYZANTION" που εκτελούσε την ακτοπλοϊκή συγκοινωνία Πειραιά - Κυκλάδες, μόλις λίγες μέρες μετά τη μετακομοιδή και αποβίβαση της σωρού του Πατριάρχη Γρηγορίου του Ε΄ στον Πειραιά που μετέφερε από την Οδησσό.

Μετά από εκείνο το ναυάγιο στο ακρωτήριο αυτό εγκαταστάθηκε αυτόματος ισχυρός φάρος τύπου Άγκα.

Αγιος Φωκας
Ταξιαρχία Αλπινιστών Τζούλια

thumb|right|150px|<center><u>Ο θυρεός</u> της Ταξιαρχίας Αλπινιστών Τζούλια</center>
Η **Ταξιαρχία Αλπινιστών Τζούλια** ή κατά την ορθή προφορά **Γιούλια** (*Alpina Brigata Julia*) είναι ταξιαρχία πεζικού του Ιταλικού Στρατού, ειδικευμένη στον Ορεινό πόλεμο. Έμβλημά της είναι το Μαύρο Φτερό που κοσμεί το καπέλλο όσων υπηρετούν σε αυτήν.  

Οι Αλπινιστές (Alpini) είναι σώμα ορεινού πεζικού του Ιταλικού στρατού που διακρίθηκε στον Α' Παγκόσμιο Πόλεμο, στις μάχες του Monte Grappa. Στη διάρκεια του Β' Παγκόσμιου Πολέμου η ταξιαρχία συμμετείχε στην εισβολή του Άξονα στην Σοβιετική Ένωση, και αποδεκατίστηκε, δεδομένου ότι οι αξιωματικοί και οπλίτες της ήταν τελείως απροετοίμαστοι για συγκρούσεις σε μεγάλες πεδιάδες όπως αυτές της Ρωσίας. Το όνομα της ταξιαρχίας, «Julia», προέρχεται από τη λατινική ονομασία των ανατολικών Άλπεων (Alpes Iuliae), όπου η Ταξιαρχία έχει την έδρα της (συγκεκριμένα στην πόλη Ούντινε). 
  
Η ταξιαρχία έλαβε μέρος κατά τη διάρκεια του Ελληνοϊταλικού πολέμου στην Ήπειρο και την Πίνδο κατά τα γεγονότα του Νοεμβρίου του 1940.

Η ταξιαρχία σήμερα αποτελείται από τις ακόλουθες μονάδες: 

* 20px *Τάγμα Πολεμικής Υποστήριξης «Τζούλια»* ("Julia" Combat Service Support Battalion), στο Ούντινε 
* 20px| *5ο Σύνταγμα Αλπινιστών «Μορμπένιο»* (5° Alpini Regiment "Morbegno") στην Βιπιτένο (Vipiteno)
* 20px *7ο Σύνταγμα Αλπινιστών «Φέλτρε»* (7° Alpini Regiment "Feltre") στο Μπελλούνο (Belluno)
* 20px *8ο Σύνταγμα Αλπινιστών «Τολμέτσο»* (8° Alpini Regiment "Tolmezzo") στο Τσιβιντάλε (Cividale)
* 20px *3ο Σύνταγμα Αλπινιστών «Γκρούπο Κονελιάνο»* (3° Mountain Artillery Regiment "Gruppo Conegliano") στο Τολμέτσο (Tolmezzo)
* 20px *2° Σύνταγμα Αλπινιστών Μηχανικού «Ιζέο»* (Alpini Engineers Regiment "Iseo") στο Τρέντο (Trento)

## Παραπομπές


Κατηγορία:Ελληνοϊταλικός Πόλεμος
Κατηγορία:Σχηματισμοί του Ιταλικού Βασιλικού Στρατού στον Β΄ Παγκόσμιο Πόλεμο
ISO 8859-7

Η τυποποιημένη κωδικοποίηση χαρακτήρων του διεθνούς οργανισμού τυποποιήσεων με το όνομα **ISO 8859-7**, γνωστή και σαν **Ελληνικά**, είναι μια  8-μπιτη  κωδικοποίηση χαρακτήρων, μέρος του προτύπου ISO 8859. Σχεδιάστηκε με τον σκοπό να καλύπτει τη σύγχρονη ελληνική γλώσσα καθώς και μαθηματικά σύμβολα προερχόμενα από τα ελληνικά.

Η αρχική έκδοση το 1987 είχε τις ίδιες αναθέσεις χαρακτήρων με το Ελληνικό πρότυπο  ELOT&nbsp;928, που εκδόθηκε το 1986. Ο πίνακας σε αυτό το άρθρο δείχνει την ανανεωμένη έκδοση του 2003, που προσθέτει τρεις χαρακτήρες, συμπεριλαμβανομένου και του σύμβολου του ευρώ.

**ISO_8859-7:1987**, ευρύτερα γνωστό με το προτεινόμενο όνομα **ISO-8859-7**, είναι το  IANA σύνολο χαρακτήρων που αποτελείται από την έκδοση του προτύπου αυτού του 1987 χρησιμοποιούμενου μαζί με τους χαρακτήρες ελέγχου από το  ISO/IEC 6429 για τους C0 (0x00&ndash;0x1F) και C1 (0x80&ndash;0x9F).

Οι χαρακτήρες διαφυγής (escape sequences) (από ISO/IEC 6429 ή  ISO/IEC 2022) δεν ερμηνεύονται. Αυτό το σύνολο χαρακτήρων έχει τα προσωνύμια **iso-ir-126**, **ISO_8859-7**, **ELOT_928**, **ECMA-118**, **greek**, **greek8** και **csISOLatinGreek**.

Στον παραπάνω πίνακα, ο κώδικας 20 είναι ο χαρακτήρας ΚΕΝΟ (SPACE) και ο  A0 είναι το  κενό χωρίς διακοπή (NO-BREAK SPACE). AD είναι μια "μαλακή παύλα" (soft hyphen).
Στις κωδικές τιμές  00&ndash;1F, 7F, 80&ndash;9F, και  D2 δεν έχουν ανατεθεί χαρακτήρες από το στάνταρ ISO/IEC 8859-7.

## Windows-1253
Η κωδικοποίηση των χαρακτήρων είναι σχεδόν ίδια με την κωδικοποίηση Windows-1253. Η βασική διαφορά στα γράμματα είναι η θέση του *τονούμενου κεφαλαίου άλφα* το οποίο βρίσκεται (στα Windows-1253) στη δεκαεξαδική θέση "A2". Αυτό έχει ως αποτέλεσμα να εμφανίζεται σε αυτόν τον χαρακτήρα διαφορετικό σύμβολο (το σημάδι της παραγράφου ή ένας σκέτος τόνος), όταν επιλεγεί διαφορετική κωδικοποίηση, ενώ τα υπόλοιπα γράμματα εμφανίζονται κανονικά.

## Εξωτερικοί σύνδεσμοι
*ISO/IEC 8859-7:2003  Η πιο πρόσφατη έκδοση του στανταρντ αλλά δεν διατίθεται δωρεάν.
*[ftp://ftp.unicode.org/Public/MAPPINGS/ISO8859/8859-7.TXT Unicode αρχείο απεικόνiσης για το  ISO 8859-7]
*ISO/IEC 8859-7:1999 - Πιo παλιά έκδοση του προτύπου*(προσχέδιο της 10 Ιουνίου, 1999; ξεπεράστηκε από το ISO/IEC 8859-7:2003, που εκδόθηκε στις 10 Οκτωβρίου, 2003)*
*Standard ECMA-118: 8-Bit Single-Byte Coded Graphic Character Sets - Latin/Greek Alphabet *(December 1986)*
*ISO-IR 126 Τυπικά μπορεί να σπάσει ο κώδικας σε δύο μερη. Αυτό το πρότυπο περιέχει το δεξιό μέρος *(30 Νοεμβρίου, 1986; ξεπεράστηκε από το  ISO-IR 227)*
*ISO-IR 227 Δεξιό μέρος του ISO 8859-7  *(28 Ιουλίου, 2003)*
Αμουργέλες Ηρακλείου

Οι **Αμουργέλλες** είναι χωριό και της Κοινότητος Πανοράματος του Δήμου Μινώα Πεδιάδος στην Περιφεριακή Ενότητα Ηρακλείου της Κρήτης.

## Γεωγραφικά στοιχεία
Οι Αμουργέλλες είναι κτισμένες σε υψόμετρο 440 μέτρα στις δυτικές υπώρειες του υψώματος Αμυγδαλοκέφαλο. Οι κάτοικοι ασχολούνται με τη γεωργία. Παράγονται ελαιόλαδο και σταφίδα. Στο χωριό βρίσκεται ο ναός του Αγίου Νικολάου. Επίσης διαθέτει ένα μεγάλο φράγμα για τις ανάγκες του χωριού. Το φράγμα των Αμουργελλών βρίσκεται σε υψόμετρο 300 μ. ενώ απέχει 30 χλμ. νότια της πόλης του Ηρακλείου και 1 χλμ. νότια του χωριού. Έχει έκταση 150 στρεμμάτων και αποτελεί ένα από τα μεγάλα φράγματα της περιοχής του Αρκαλοχωρίου. Περιβάλλεται από πυκνούς ελαιώνες και η θέα στους τριγύρω λόγους είναι μοναδική. Περιμετρικά της λίμνης έχουν τοποθετηθεί παγκάκια, παρατηρητήρια πουλιών και κιόσκια. Επίσης φιλοξενεί δεκάδες είδη πτηνών, ιδιαίτερα το φθινόπωρο και την άνοιξη.

## Ιστορικά στοιχεία
Στην περιοχή του χωριού στο ύψωμα Πετροκέφαλο σώζονται ερείπια φρουρίου από άγνωστη εποχή. Στον Καστροφύλακα (K96) το χωριό αναφέρεται με την ονομασία *Amuriles* με 39 κατοίκους το 1583. Ο Φραγκίσκος Μπαρόκιος το αναφέρει σωστά *Amourgeles*. Στις 20 Αυγούστου του 1823 οι Τούρκοι κέρδισαν σε μάχη τους Κρήτες. Σκοτώθηκαν 600 Τούρκοι και 150 Κρήτες.

Το χωριό κατοικούνταν μόνο από Τούρκους. Το 1881 αναφέρονται 128 κάτοικοι, μόνο Τούρκοι. Οι περισσότεροι από τους σημερινούς κατοίκους είναι απόγονοι Ελλήνων προσφύγων από την Καππαδοκία και τη Σμύρνη.

## Πληθυσμός

## Βιβλιογραφία
* 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*Χωριά του Δήμου Αρκαλοχωρίου

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρκαλοχωρίου
Κατηγορία:Δήμος Μινώα Πεδιάδας
Πορεία πλοίου

Ως **Πορεία πλοίου** ή **πλεύση** (course) χαρακτηρίζεται η κατεύθυνση που κινείται ένα πλοίο υπό ορισμένη γωνία, που ορίζεται από τον Βορρά και της κεντρικής γραμμής του διαμήκους του πλοίου που λέγεται γραμμή πλώρης ή ιθύνουσα γραμμή (lubber's line).

Στους ναυτικούς χάρτες η πορεία που πρέπει ν΄ ακολουθήσει ένα πλοίο από ένα τόπο σε άλλο παρίσταται ως ευθεία γραμμή που συνδέει τους δύο τόπους, αν και εφόσον στο μεταξύ θαλάσσιο χώρο δεν παρεμβάλονται φυσικά εμπόδια ή άλλοι κίνδυνοι, διαφορετικά παριστάνεται ως τεθλασμένη.

## Είδη πορειών πλοίου
 
Οι πορείες των πλοίων χαρακτηρίζονται ανάλογα με τον Βορρά που προσδιορίζονται, δηλαδή τον αληθή, τον μαγνητικό ή τον Βορρά πυξίδας. Συνεπώς οι πορείες είναι:
# Αληθής πορεία (true course), γωνία μεταξύ αληθούς Βορρά και της γραμμής πλώρης. Στους υπολογισμούς* συμβολίζεται ως **ζλ**
# Μαγνητική πορεία (magnetic course), γωνία μεταξύ μαγνητικού Βορρά και της γραμμής πλώρης. Συμβολίζεται συνήθως ως **ζμ**, και
# Πορεία πυξίδας (compass course), γωνία μεταξύ Βορρά πυξίδας και της γραμμής πλώρης. Συμβολίζεται συνήθως ως **ζπ**.

(*) Στους υπολογισμούς των Ελλήνων ναυτικών.

## Μέτρηση πορειών
Σήμερα οι πορείες των πλοίων μετρούνται και αποδίδονται αποκλειστικά σε μοίρες από 000° μέχρι 360° και πάντα κατά την **ολοκυκλική** διαίρεση του ανεμολογίου  αρχίζοντας από τα δεξιά της κατεύθυνσης του Βορρά και πάντοτε με τρεις αριθμούς π.χ. ζλ= 185°, ή 005°, ή 356°.
Παλαιότερα αποδίδονταν με **τεταρτοκυκλική** μέτρηση των πορειών με διψήφιο αριθμό από 00°-90° με αρχή μέτρησης τον Βορρά ή το Νότο, προς Απηλιώτη (Ανατολή), ή Ζέφυρο (Δύση). Έτσι η απόδοση σε τεταρτοκυκλική τιμή χρησιμοποιούνταν επιπλέον γράμματα στην αρχή και στο τέλος. Τα παραπάνω παραδείγματα τεταρτοκυκλικά είναι αντίστοιχα: Ν05°Ζ, Β05°Α, Β04°Ζ. Ο τρόπος αυτός σήμερα έχει εγκαταλειφθεί.

## Δείτε επίσης
*Ιστιοδρομία
*Λοξοδρομία
*Ορθοδρομία
*Περίπλους

Κατηγορία:Ναυσιπλοΐα
Πλεύση

Ο όρος **πλεύση** μπορεί να αναφέρεται στην:
*ιδιότητα της βύθισης και της πλεύσης των στερεών σωμάτων
*Στην πορεία πλοίου
Νεκρονομικόν

Το ***Νεκρονομικόν*** είναι φανταστικό βιβλίο που αναφέρεται στις ιστορίες τρόμου του Χάουαρντ Φίλιπς Λάβκραφτ. Αναφέρεται για πρώτη φορά το 1924 στο διήγημα του Λάβκραφτ *Το Κυνηγόσκυλο* (The Hound), το οποίο είχε αρχικά γραφεί το 1922, αν και ο υποτιθέμενος συγγραφέας του βιβλίου, ο «Τρελός Άραβας» Αμπντούλ Αλχαζρέντ, είχε πρωτοαναφερθεί ένα χρόνο νωρίτερα στο *Η Ανώνυμη Πόλη* (*The Nameless City*). Ανάμεσα σε άλλα, το βιβλίο περιέχει περιγραφή των Μεγάλων Παλαιών και των αρχαίων, την ιστορία τους και υποτιθέμενους τρόπους επίκλησής τους. Σύμφωνα με τον Λάβκραφτ, αντίγραφα υπάρχουν στα Πανεπιστήμια Μισκατόνικ και Χάρβαρντ στη Μασσαχουσέτη, στο Βρετανικό Μουσείο, στην Εθνική Βιβλιοθήκη της Γαλλίας και στο Πανεπιστήμιο του Μπουένος Άιρες.

Άλλοι συγγραφείς, όπως ο August Derleth και ο Άστον Σμιθ, το αναφέρουν επίσης στα έργα τους. Ο Λάβκραφτ επιδοκίμαζε, πιστεύοντας ότι τέτοιες παρερμηνείες δημιουργούν «ένα υπόβαθρο δόλιας αληθοφάνειας». Πολλοί αναγνώστες πίστευαν ότι επρόκειτο για πραγματικό βιβλίο, με αποτέλεσμα βιβλιοπώλες και βιβλιοθηκάριοι να δέχονται συχνά αιτήματα για αυτό. Φαρσέρ το έχουν καταχωρήσει σε λίστες σπάνιων βιβλίων, με έναν από αυτούς να εισάγει λαθραία την κάρτα του στη βιβλιοθήκη του Πανεπιστημίου Γέιλ.

Εκμεταλλευόμενοι τη φήμη του φανταστικού αυτού βιβλίου, πολλοί εκδότες έχουν τυπώσει διάφορα βιβλία με τον τίτλο «Νεκρονομικόν» μετά τον θάνατο του Λάβκραφτ.

Μέχρι σήμερα έχει υπολογιστεί πως παγκοσμίως έχουν κυκλοφορήσει τουλάχιστον 32 βιβλία με αυτό τον τίτλο, από τα οποία ορισμένα βασίζονται στις αρχές της χαοτικής μαγείας (Chaos Magic). Στην Ελληνική γλώσσα έχει κυκλοφορήσει από τις εκδόσεις Κάκτος  ένα από τα πιο γνωστά βιβλία, το *Νεκρονομικόν του Σίμωνα* , ενώ το 2007 από τις εκδόσεις Αίολος κυκλοφόρησε το *Νεκρονομικόν - Οι Περιπλανήσεις του Αλχαζρέντ* του γνωστού συγγραφέα Donald Tyson .

## Παραπομπές


Νεκρονομικόν
Νεκρονομικόν
Κατηγορία:Σατανισμός
Αστυδάμεια

Με το όνομα **Αστυδάμεια** αναφέρονται πέντε διαφορετικά πρόσωπα της ελληνικής μυθολογίας, τα εξής:

# Σύζυγος του βασιλιά της Ιωλκού Ακάστου. Κάποτε, κατέφυγε στο παλάτι τους στην Ιωλκό ο Πηλέας από τη Φθία, επειδή κατά το κυνήγι του Καλυδώνιου κάπρου είχε κατά λάθος σκοτώσει τον πεθερό του. Ο Άκαστος τον φιλοξένησε, αλλά στη διάρκεια της παραμονής του εκεί, η Αστυδάμεια ερωτεύθηκε σφοδρά τον ξένο. Ο Πηλέας όμως απέκρουσε τον έρωτά της. Τότε η Αστυδάμεια για να εκδικηθεί έστειλε είδηση στη σύζυγο του Πηλέα, την Αντιγόνη, ότι δήθεν ο Πηλέας θα παντρευόταν τη Στερόπη, την κόρη του Ακάστου. Η Αντιγόνη, δίνοντας πίστη στο μήνυμα, αυτοκτόνησε από την απελπισία της. Επιπλέον, η Αστυδάμεια κατηγόρησε τον Πηλέα στον Άκαστο ότι δήθεν αποπειράθηκε να τη βιάσει. Ο Άκαστος βέβαια οργίστηκε πολύ, μη θέλοντας όμως να σκοτώσει ο ίδιος τον φιλοξενούμενό του, τον πήρε μαζί του στο Πήλιο για να κυνηγήσουν άγρια ζώα. Εκεί, την ώρα που ο Πηλέας, έπειτα από την κόπωση του κυνηγιού, κοιμόταν, ο Άκαστος του αφαίρεσε το μαχαίρι και έφυγε, αφήνοντάς τον άοπλο μέσα στο δάσος για να τον κατασπαράξουν τα άγρια θηρία ή να τον σκοτώσουν οι Κένταυροι. Αλλά ο Πηλέας σώθηκε από τον Κένταυρο Χείρωνα ή, σύμφωνα με άλλη παράδοση, από τον θεό Ερμή. Στη συνέχεια, ο Πηλέας επέστρεψε στην Ιωλκό και σκότωσε τον Άκαστο και την Αστυδάμεια. Ο Απολλόδωρος συγκεκριμένα αναφέρει ότι ο Πηλέας, με τη βοήθεια του Ιάσονα και των Διοσκούρων κυρίευσε την Ιωλκό και σκότωσε την Αστυδάμεια (κατά μία εκδοχή τη διαμέλισε).
# Κόρη του βασιλιά των Δολόπων Αμύντορα. Μαζί με τον Ηρακλή απέκτησαν ένα γιο, τον Κτήσιππο (κατά μία εκδοχή και τον Τληπόλεμο).
# Κόρη του Στροφίου και της Αστυόχης ή της Κυδραγόρας (μιας αδελφής του Αγαμέμνονα). Η Αστυδάμεια ήταν αδελφή του Πυλάδη.
# Κόρη του Πέλοπα, σύζυγος του Αλκαίου και μητέρα της Αναξώς και του Αμφιτρύωνα.
# Κόρη του Φόρβαντα, σύζυγος του Καύκωνα και μητέρα του Λεπρέα.

Αστυδαμεια
Αστυδαμεια
Αστυδαμεια
Αστυδαμεια
Necronomicon

Το ***Necronomicon*** είναι αμερικάνικη σπονδυλωτή κινηματογραφική ταινία τρόμου του 1993 σε σκηνοθεσία Brian Yuzna, Christophe Gans και Shusuke Kaneko, και σενάριο των Brent V. Friedman, Christophe Gans, Kazunori Itō και Brian Yuzna.

Αποτελείται από τρεις ιστορίες που είναι εμπνευσμένες στα αντίστοιχα τρία μικρά διηγήματα του H. P. Lovecraft: *The Drowned* βασίζεται στο *[[The Rats in the Walls]]*, *The Cold* βασίζεται στο *[[Cool Air]]*, και το *Whispers* βασίζεται στο *[[The Whisperer in Darkness]]*.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1993
Κατηγορία:Αμερικανικές ταινίες της δεκαετίας 1990
Κατηγορία:Σπονδυλωτές ταινίες
Κατηγορία:Αμερικανικές ταινίες τρόμου
Λαμπέρτο Ντίνι

Ο **Λαμπέρτο Ντίνι** (ιταλ.*Lamberto Dini*) είναι Ιταλός οικονομολόγος και πολιτικός, ο οποίος διετέλεσε Υπουργός Εξωτερικών και Πρωθυπουργός.
## Βιογραφία
Γεννήθηκε στη Φλωρεντία την 1η Μαρτίου 1931. Στο Πανεπιστήμιο της πόλης σπούδασε οικονομικά και το 1959 προσελήφθη στο Διεθνές Νομισματικό Ταμείο. Εκεί σταδιακά ανέβηκε στην ιεραρχία ως το βαθμό του Διευθυντή για την Ιταλία, Ελλάδα, Πορτογαλία και Μάλτα την περίοδο 1976-1979. Κατόπιν εργάστηκε στην Κεντρική Τράπεζα της Ιταλίας μέχρι το 1994.

Τον Απρίλιο του 1993, ο Διοικητής της Κεντρικής Τράπεζας, Κάρλο Ατζέλιο Τσιάμπι ορίστηκε πρωθυπουργός και ο Ντίνι προαλειφόταν για Διοικητής, πράγμα που όμως τελικά δεν έγινε. Τον Μάιο του 1994 έγινε Υπουργός Οικονομικών στην Κυβέρνηση του Σίλβιο Μπερλουσκόνι. Μετά την κατάρρευση του κυβερνητικού συνασπισμού επτά μήνες αργότερα, ο Ντίνι έλαβε εντολή σχηματισμού κυβέρνησης από τον Πρόεδρο της Δημοκρατίας Όσκαρ Λουίτζι Σκάλφαρο. Παρ'ότι δεν θεωρούνταν αριστερός, εντούτοις έλαβε ψήφο εμπιστοσύνης από κεντρο-αριστερά και αριστερά κόμματα, ενώ το δεξιό κόμμα του Μπερλουσκόνι απείχε. Η Κυβέρνηση που σχημάτισε μπορεί να χαρακτηριστεί τεχνοκρατική.

Ο Ντίνι σχημάτισε κεντρώο κόμμα, την «ιταλική ανανέωση» (*Rinnovamento Italiano*), με την οποία συμμετείχε στον εκλογικό συνασπισμό «Ελιά» (*Ulivo*) του Ρομάνο Πρόντι. Οι σχέσεις του με τον Μπερλουσκόνι έκτοτε ψυχράνθηκαν, αλλά ο Ντίνι εξελέγη βουλευτής και υπηρέτησε ως Υπουργός Εξωτερικών της Ιταλίας σε τέσσερις διαδοχικές Κυβερνήσεις: του Πρόντι αρχικά, κατόπιν δύο Κυβερνήσεις του Μάσιμο ντ' Αλέμα και τέλος στην Κυβέρνηση του Τζουλιάνο Αμάτο.

Το κόμμα του Ντίνι απορροφήθηκε από το μεγαλύτερο κεντρώο κόμμα «Μαργαρίτα» (*Democrazia è Libertà – La Margherita*), ενώ ο ίδιος εξελέγη γερουσιαστής. Συμμετείχε στις εργασίες για τη συγγραφή του Ευρωπαϊκού Συντάγματος την περίοδο από το Φεβρουάριο του 2002 ως τον Ιούλιο του 2003.

## Παραπομπές


## Εξωτερικοί σύνδεσμοι
* 

Κατηγορία:Ιταλοί πολιτικοί
Κατηγορία:Ιταλοί οικονομολόγοι
Κατηγορία:Πρωθυπουργοί της Ιταλίας
Κατηγορία:Ιταλοί πολιτικοί του 20ού αιώνα
Κατηγορία:Ιταλοί πολιτικοί του 21ου αιώνα
Αμύκλας (Νιόβης)

Κατά την Ελληνική Μυθολογία με το όνομα **Αμύκλας** φέρεται και ένας από τους γιούς της Νιόβης, ο οποίος ήταν και ο μοναδικός, που σώθηκε από τα βέλη των θεών Απόλλωνα και Αρτέμιδας. Κατά μια μυθοπλαστική ιστορία, φέρεται ότι κάποτε η Νιόβη καυχήθηκε, πως είχε περισσότερα ή ομορφότερα παιδιά από τη Λητώ, την μητέρα των θεών αυτών, με συνέπεια οι θεοί -εκδικούμενοι την προσβολή προς τη μητέρα τους- φόνευσαν όλα τα παιδιά της Νιόβης, εκτός του Αμύκλα και της αδελφής του Μελιβοίας, οι οποίοι κατάφεραν να ξεφύγουν του θεϊκού μένους, ή που οι θεοί επέτρεψαν να ζήσουν.

## Γενεαλογία

Κατηγορία:Πρόσωπα της ελληνικής μυθολογίας
Πρότυπο σκάφος Νηογνωμόνων

Το **Πρότυπο σκαφος Νηογνωμόνων** ή **Πρότυπο πλοίο** είναι ένα σχεδιαστικό πρότυπο που λαμβάνεται υπόψη ως μονάδα σύγκρισης στη ναυπήγηση πλοίων.

Συγκεκριμένα με αυτό προσδιορίζονται η καμπύλη σιμότητας, η καμπύλη καταστρώματος καθώς και ο καθορισμός του ύψους εξάλων του υπό ναυπήγηση πλοίου ή σε περίπτωση  μετασκευής ή επί οποιασδήποτε αναγκαίας τροποποίησης κατόπιν νέας ναυπηγικής επιθεώρησης.
Στο *πρότυπο σκάφος* η καμπύλη καταστρώματος είναι μια παραβολική γραμμή της οποίας ο άξονας συμμετρίας συμπίπτει με την κεντρική γραμμή του σκάφους, ενώ το βέλος καταστρώματος (camber), (δηλαδή το ύψος του κυρτώματος), στη μέση τομή του σκάφους είναι ίσo προς το 1/50 του πλάτους του νομέα. Η παραβολή αυτή, ολισθαίνουσα κατά μήκος του σκάφους, τόσο από το μέσον προς τη πλώρη, όσο και από το μέσον του πλοίου προς τη πρύμνη, διατηρώντας πάντα τον άξονα συμμετρίας στη κεντρική γραμμή, δημιουργεί το σχήμα του κυρίου καταστρώματος.

Η καμπύλη σιμότητας κατ΄ αυτό τον τρόπο απαρτίζεται από δύο παραβολές, μια για το πρωραίο τμήμα και μια για το πρυμναίο οι οποίες και τελικά έχουν κοινό άξονα συμμετρίας και κοινή κορυφή επί της μέσης καθέτου του σκάφους με τις ακόλουθες συντεταγμένες:

Τα στοιχεία δίδονται από πρυμναία (ΠΜ) κάθετο προς πρωραία (ΠΡ) κάθετο.
:Στη Πρυμαία κάθετο ορίζεται σιμότητα = 8,33 L + 254 mm
:Στο 1/6 L από ΠΜ καθέτου, η σιμότητα = 3,70 L + 113 mm
:Στο 1/3 L από ΠΜ καθέτου, η σιμότητα = 0,92 L + 28,25 mm
:Στο 1/2 L, η σιμότητα = 0
:Στο 1/3 L από ΠΡ καθέτου, η σιμότητα = 1,85 L + 56,50 mm
:Στο 1/6 L από ΠΡ καθέτου, η σιμότητα = 7,40 L + 226 και
:Στη Πρωραία κάθετο ορίζεται σιμότητα = 16,66 L + 508 mm, δηλαδή διπλάσια της πρυμναίας.

:*L = Μήκος μεταξύ των καθέτων

Κατηγορία:Πλοίο
Κατηγορία:Ναυπηγική